Foto: Prezident matbuot xizmati Ko‘ksaroyda o‘tgan samarali muzokaralar yakunida ikki tomonlama hujjatlarni imzolash marosimi bo‘ldi, bu haqda davlat rahbari matbuot xizmati xabar qilmoqda. Prezident Shavkat Mirziyoyev va prezident Rajab Toyyib Erdo‘g‘an O‘zbekiston bilan Turkiya o‘rtasidagi strategik hamkorlikni yangi bosqichga ko‘tarishga qaratilgan Qo‘shma bayonotni imzoladilar. Ikki mamlakat hukumatlari, vazirlik va idoralari o‘rtasida iqtisodiyot, savdo-sotiq, transport-logistika, sanoat, energetika, ilm-fan, ta’lim, turizm va boshqa sohalarga doir 24ta hujjat imzolandi.